b'\n_START_ARTICLE_\nK\xc3\xa4h\xc3\xa4ri (Viipurin mlk)\n_START_PARAGRAPH_\nK\xc3\xa4h\xc3\xa4ri (my\xc3\xb6s K\xc3\xa4h\xc3\xa4ril\xc3\xa4, ven. \xd0\x93\xd0\xbe\xd0\xbd\xd1\x87\xd0\xb0\xd1\x80\xd0\xbe\xd0\xb2\xd0\xbe, Gont\xc5\xa1arovo) on kyl\xc3\xa4 entisess\xc3\xa4 Viipurin maalaiskunnassa Suomen luovuttamalla alueella Ven\xc3\xa4j\xc3\xa4ll\xc3\xa4. K\xc3\xa4h\xc3\xa4ri sijaitsi Viipurin maalaiskunnan it\xc3\xa4osassa ja sen naapurikyli\xc3\xa4 olivat Suurpero, Perojoensuu ja Kurikkala. Kyl\xc3\xa4n l\xc3\xa4nsirajalla virtasi Perojoki. Vuonna 1937 kyl\xc3\xa4ss\xc3\xa4 oli 87 asukasta. Kyl\xc3\xa4 oli maatalousvaltainen. Vuonna 1937 siell\xc3\xa4 oli 152 ha peltoa, 41 ha niitty\xc3\xa4 ja 239 ha mets\xc3\xa4\xc3\xa4.\n_START_SECTION_\nHistoria\n_START_PARAGRAPH_\nTalvisodan aikana K\xc3\xa4h\xc3\xa4rin v\xc3\xa4est\xc3\xb6 evakuoitiin Keski-Suomeen. Moskovan rauhassa Yl\xc3\xa4s\xc3\xa4ini\xc3\xb6 muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja v\xc3\xa4est\xc3\xb6 p\xc3\xa4\xc3\xa4si palaamaan koteihinsa, mutta uusi evakuointi oli edess\xc3\xa4 1944._NEWLINE_Neuvostoliitossa K\xc3\xa4h\xc3\xa4rist\xc3\xa4 tuli Gont\xc5\xa1arovon kyl\xc3\xa4neuvoston keskuskyl\xc3\xa4. Kyl\xc3\xa4neuvosto k\xc3\xa4sitti usean entisen suomalaiskyl\xc3\xa4n alueen Viipurin it\xc3\xa4puolelta entisen maalaiskunnan alueelta. Ven\xc3\xa4j\xc3\xa4ll\xc3\xa4 vuonna 2006 t\xc3\xa4m\xc3\xa4 kyl\xc3\xa4neuvostoalue liitettiin edelleen osaksi laajempaa Gont\xc5\xa1arovon maalaiskuntaa, johon tuli kuulumaan my\xc3\xb6s p\xc3\xa4\xc3\xa4asiassa entiset Heinjoen ja \xc3\x84yr\xc3\xa4p\xc3\xa4\xc3\xa4n kuntien alueet sek\xc3\xa4 laajempi alue entist\xc3\xa4 Viipurin maalaiskuntaa.'